Mircea Lucescu îl pune la punct pe Ionuț Negoiță: "A distrus Dinamo și acum îmi face observație"
Antrenorul român Mircea Lucescu i-a răspuns lui Ionuț Negoiță, după ce acesta l-a criticat recent.
"A distrus Dinamo și acum îmi face observație", a spus Mircea Lucescu despre Ionuț Negoiță
Fostul acționar a spus că nu crede că Mirceea Lucescu și Ion Țiriac vor băga bani la Dinamo. "Văd mulți dinamoviști sau așa-ziși dinamoviști care comentează tot timpul, dar niciodată n-au pus un leu la Dinamo, ba din contră, au fost pe luate și au pretenții de la alții", a spus el.
Replica celui mai titrat antrenor român din toate timpurile nu a întârziat. "Nu a fost dialog la distanță. Nu are niciun rost. Văd că unul ca Negoiță, care pur și simplu a distrus Dinamo, a luat o parte din Săftica, el a profitat și îmi face mie observație.
Am fost un antrenor care a dus o echipă la un anumit nivel, el trebuia să susțină echipa, să o ducă mai departe, pentru că el căuta imagine, popularitate.
A căutat avantaje materiale în detrimentul echipei de fotbal și a clubului Dinamo. Își permite să îi judece pe alții.
Eu sunt doar un antrenor și cred că am ajutat-o pe Dinamo mai mult decât el. El nu a făcut decât să profite de situația lui Dinamo. A dus echipa în faliment, a dus-o în insolvență", a spus el.
"Mircea Sandu a profitat enorm, u neglijat echipele de juniori", a răbufnit Mircea Lucescu
Mircea Lucescu nu l-a menajat nici pe fostuyl președinte al FRF, Mircea Sandu, dar nu înainte de a-i face unele recomandări lui Negoiță.
"Ar face bine să se gândească, să dea înapoi centrul de pregătire, terenul unde se pot construi terenuri de fotbal pentru copii. Astea sunt problemele.
Sunt oameni care au profitat. În anii '90, echipele românești se puteau bate cu oricine. După '90, au apărut oameni care au profitat.
Au fost oameni care nu aveau ce să caute în lumea fotbalului. Și la nivelul Federației, Mircea Sandu, care a profitat enorm.
A obținut și rezultate, e adevărat, dar nu s-a gândit ce ar fi trebuit să facă el. Au neglijat echipele de juniori.
Rezultatele din anii 90 au fost determinate de modul în care s-a lucrat în anii 80. Să sperăm că această calificare a echipei naționale va produce un eveniment în fotbalul românesc", a spus Mircea Lucescu, la emisiunea la Digi Sport Special.